દેશભરમાં આજે દિવાળી પર્વની પરંપરાગત રીતે ભવ્‍ય ઉજવણી કરવામાં આવશે. દેશના કરોડો લોકો આ તહેવારને ઉજવવા માટે તૈયાર થઈ ગયા છે. નવી આશા, ઉમંગ અને ખુશીઓના દિવડા વચ્ચે આજે દેશભરમાં દિવાળીના તહેવારની ઉજવણી કરી રહ્યા છે. દિપાવલી એટલે હર્ષોલ્લાસ અને નવા ઉત્સાહના સંચાર સાથે જીવન જીવવાનો સંદેશ આપતુ અને અંધકારમાંથી પ્રકાશ(અસત્યમાંથી સત્ય) તરફ લઇ જનારું પર્વ છે. દિવાળી પર્વની ઉજવણી ફટાકડાઓ ફોડી, મિઠાઈઓ વહેંચી અને રંગબેરંગી લાઇટિંગ સાથે કરવામાં આવે છે. ઉજાસના પર્વ તરીકે આને ગણવામાં આવે છે. દિવાળી પર્વની ઉજવણી પાછળ પ્રાચીન ઇતિહાસ પણ જોડાયેલો છે.